Blue Sky

Το Blue Sky είναι Ελληνικός ιδιωτικός τηλεοπτικός σταθμός περιφερειακής εμβέλειας. Λειτουργεί από τον Νοέμβριο του 1990, και είναι το παλαιότερο σε λειτουργία τοπικό κανάλι στην Αττική, και από τα μόνα (μαζί με το High TV) που δεν έχει αλλάξει ονομασία κατά την πάροδο των χρόνων. Εκπέμπει επίγεια ψηφιακά από 14 κέντρα εκπομπής σε Αττική και Εύβοια.

Μεταδίδει ενημερωτικές, επιμορφωτικές εκπομπές καθώς και θυρίδες τηλεπωλήσεων και είναι ο πρώτος περιφερειακός τηλεοπτικός σταθμός ο οποίος εξέπεμψε ψηφιακό σήμα από την περιοχή της Αίγινας.

Ενημερωτικές και ψυχαγωγικές εκπομπές
Την 1η Φεβρουαρίου 2010, ο Τέρενς Κουίκ ανέλαβε την παρουσίαση του κεντρικού δελτίου στον τηλεοπτικό σταθμό για 6 μήνες μετά το τέλος της συνεργασίας του με την ΕΤ3. Μετά την αποχώρηση του δημοσιογράφου από τον σταθμό η θέση αναπληρώθηκε από την Έμη ΛιβανίουNewsbomb - Η Έμη Λιβανίου στο κεντρικό ειδήσεων του Blue Sky παρά τις πληροφορίες πως βρισκόταν σε συζητήσεις με τη διοίκηση της ΕΡΤ.Πρώτο ΘΕΜΑ - Η Έμυ Λιβανίου στην ΕΡΤ;

Η Βέφα Αλεξιάδου παρουσίαζε καθημερινή μαγειρική εκπομπή στον σταθμό, μετά τη λύση συμβολαίου με το Alter, τον Οκτώβριο του 2010, ενώ το «Δελτίο των 11» παρουσιάζει ο Σπύρος Χατζάρας, με προβολή μισαλλόδοξων μηνυμάτων κατά των μεταναστών και αντισημιτικών θεωριών.Καθημερινή - 24 Νοεμβρίου 2010 Πρόστιμο ΕΣΡ για μισαλλόδοξες απόψειςTVXS: Πρώην παρουσιαστής της ΕΡΤ ο ομιλητής στον Άγιο Παντελεήμονα Από τον Μάρτιο του 2015 έως τον Φεβρουάριο του 2025, το κεντρικό δελτίο ειδήσεων το παρουσίαζε η Λίνα Κλείτου.

Πολλά ονόματα πέρασαν από τον σταθμό όπως ο Τάκης Σπηλιόπουλος, ο Λεωνίδας Καρπεναράκος, ο Γιώργος Βλάχος, ο Γιάννης Λοβέρδος, ο Άκης Παυλόπουλος, ο Γιάννης Παπαδόπουλος, η Άννα Τριανταφυλλιά Τσούτσα, ο Σωτήρης Ξενάκης και η Νένα Ουζουνίδου.

«Ραντεβού με την Επικαιρότητα»
Η εκπομπή ξεκίνησε από τον αείμνηστο δημοσιογράφο Γιώργο Ζερβό και από το 2015 την παρουσίαζε ο Γιάννης Λοβέρδος μέχρι το 2019. Μέχρι σήμερα την εκπομπή παρουσιάζουν οι Γιάννης Κανελλάκης, Γαβρίλος Χαλκιώτης, Χρήστος Καπουτσής και Φωτεινή Βρύνα. Από τον Φεβρουάριο του 2024 έως και το καλοκαίρι του 2024 την συγκεκριμένη εκπομπή παρουσίαζε ο δημοσιογράφος Βαγγέλης Γιακουμής.

«Παρεμβάσεις»
Από τον Σεπτέμβριο του 2014 μέχρι και τον Ιούλιο του 2019, ο δημοσιογράφος Άκης Παυλόπουλος παρουσίαζε ενημερωτική εκπομπή ονόματι Παρεμβάσεις, στη νυχτερινή ζώνη του σταθμού, ενώ παρουσίασε και την εκπομπή για τις βουλευτικές εκλογές του 2019. Από τον Σεπτέμβριο του 2019 έως και τον Ιούλιο του 2020 την εκπομπή την παρουσίασε ο δημοσιογράφος Γιάννης Παπαδόπουλος. Από τον Σεπτέμβριο του 2020 μέχρι τον Ιανουάριο του 2021 το παρουσίασε η Λίνα Κλείτου ενώ από τον Ιανουάριο του 2021 έως τον Ιούλιο του 2025 την εκπομπή την παρουσίαζε ο Σωτήρης Ξενάκης και από τον Σεπτέμβριο του 2025 εως και σήμερα την παρουσιάζει ο δημοσιογράφος Αντώνης Λιάρος.

«Προσωπικά Δεδομένα»
Ο Χιώτης δημοσιογράφος και συγγραφέας Κώστας Μαρδάς παρουσιάζει την εκπομπή με τίτλο «Προσωπικά Δεδομένα» φιλοξενώντας σημαντικές προσωπικότητες όπως τον Τάκη Σούκα, τον Δήμο Μούτση, τον Τάκη Φωτόπουλο, τον Γιώργο Σταθόπουλο, τον Δημήτρη Μυταρά, τη Λίνα Νικολακοπούλου κ.ά.Προσωπικά δεδομένα (BlueSky)

«Η Δίκη της Δευτέρας»
Δημοσιότητα και αντιδράσεις για εβδομάδες δημιουργήθηκε από τις καταγγελίες του παλαίμαχου διαιτητή Σωτήρη Βοργιά στην εκπομπή «η Δίκη της Δευτέρας», αφήνοντας υπονοούμενα μεταξύ άλλων για την αξιοπιστία κάποιων διαιτητών αλλά και τις καταγγελίες του Αλέξη Κούγια στην ίδια εκπομπή άλλης μέρας, με τον ποινικολόγο να προβαίνει σε αποκαλύψεις με ηχογραφημένες κασέτες που εμπλέκει μεγαλοπαράγοντες ελληνικών ΠΑΕ και διαιτητές για «στημένα» παιχνίδιαΚαθημερινή - Τετάρτη 9 Μαρτίου 2011 Αποκαλύψεις - σοκ και η «νέα παράγκα» ενώ ο Βοργιάς αναφέρθηκε πως στο περιεχόμενο των κασετών αναγνώρισε τη φωνή του τότε πρόεδρου της ΕΠΟ Σοφοκλή Πιλάβιου που συνομιλούσε με άγνωστο παράγοντα.Το Βήμα - Τρίτη 21 Μαρτίου 2011 Τον πρόεδρο της ΕΠΟ εμπλέκει ο Σ. Βοργιάς στο σκάνδαλο με τις κασέτεςcontra.gr Δευτέρα 22 Μαρτίου 2011 Βοργιάς: "Άκουσα τον Πιλάβιο στην τρίτη κασέτα"

Ιδιοκτησία
Το 1992 συστάθηκε η Γενικές Ραδιοτηλεοπτικές Επιχειρήσεις Α.Ε. με τον διακριτικό τίτλο Blue Sky (Κανάλι 65) για τη λειτουργία του σταθμού, με αρχική έδρα τη Φιλοθέη. Στις 20 Μαρτίου 1998 νομιμοποιείται η λειτουργία του σταθμού, βάσει απόφασης του Υπουργείου Τύπου, με αριθμό πρωτοκόλλου 6446/Ε/20.3.1998 ενώ δύο χρόνια μετά, ο σταθμός μεταφέρεται στο Νέο Ηράκλειο.

Διαθεσιμότητα
Από τις 14 Δεκεμβρίου 2012 έως τις 6 Δεκεμβρίου 2018, το κανάλι ήταν διαθέσιμο πανελλαδικά μέσω της COSMOTE TV.Το Blue Sky στον OTE TVΑλφαβητική αναδιάταξη του χαρτοφυλακίου περιφερειακών καναλιών COSMOTE TV Από το 2016 έως το 2020 είχε συνεργασία με το Super B της Πάτρας (λειτούργησε ως ProNews τις χρονιές 2022-2024), που εκπέμπει στην Πελοπόννησο για αναμετάδοση ορισμένων εκπομπών του Αθηναϊκού σταθμού (Ραντεβού με την Επικαιρότητα, Παρεμβάσεις, Με το Κλειδί της Ιστορίας). Από τις 12 Απριλίου 2023 είναι διαθέσιμο πανελλαδικά μέσω της NOVA.Διαθέσιμο στη Nova το Blue SkyΤο Blue Sky στη Nova

Το 2023, ξεκίνησε την λειτουργία του το κυπριακό Blue Sky που εκπέμπει στην πρώην συχνότητα του ΑΡΤ TV (συνεργάτη του ομότιτλου περιφερειακού καναλιού από το 2018) αναμεταδίδοντας τον ελληνικό σταθμό.

Παραπομπές

Εξωτερικοί σύνδεσμοι
Επίσημη ιστοσελίδα

Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1990